ทานยาคุมแบบ21เม็ดค่ะ เว้น7วันประจำเดือนไม่มาค่ะ ปกติจะมา ประมาณวันที่4หรือ5 ของช่วงเว้น7วัน แต่ตอนยาคุมแผงนี้เหลือประมาณ10กว่าเม็ด มีเลือดสีคล้ำๆเปื้อนกางเกงในประมาณ2-3วันค่ะ แบบนี้เราสามารถกินยาคุมแผงต่่อไปได้เลยมั้ย หรือรอให้ประจำเดือนมาก่อน ทานยามา2-3ปีไม่เคยเป็นแบบนี้มาก่อน(ทานเลยเวลาเป็นบางครั้ง)
สวัสดีค่ะ การใช้ยาคุมแบบแผงรายเดือนชนิด 21 หรือ 28 เม็ดนั้น เป็นการคุมกำเนิดที่มีประสิทธิภาพสูงมากประมาณ 95-99% หากได้ใช้ยาอย่างถูกต้องต่อเนื่องกันทุกวัน คลาดเคลื่อนวันละไม่เกิน 3 ชั่วโมงดังนั้นหากได้กินมาต่อเนื่องจริงๆ โอกาสตั้งครรภ์มีน้อยมากๆค่ะ ในช่วงทีเว้นยา 7 วัน เป็นช่วงที่ประจำเดือนควรจะมา แต่อย่างไรก็ตามในผู้ใช้ยาคุมมาอย่างต่อเนื่องอาจมีภาวะผนังมดลูกบางที่ทำให้เลือดประจำเดือนมาน้อยหรือไม่มาได้ เลือดที่ออกเปื้อนกางเกงในระหว่างการใช้ยาคุมนั้นอาจเป็นผลข้างเคียงจากยาคุมเอง หรืออาจเป็นสาเหตุที่ผิดปกติเช่นการมีเนื้องอกหรือการติดเชื้อของอวัยวะสืบพันธุ์แต่โอกาสมีน้อยหากเป็นแค่เลือดออกเปื้อนกางเกงในแล้วหายไปเองภายในประมาณ 1-3 วันควรซื้อชุดตรวจครรภ์ทางปัสสาวะมายืนยันเองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากไม่แน่ใจผลสามารถไปยืนยันที่รพ.อีกครั้งได้ และหากไม่ตั้งครรภ์จริงๆ ให้ทานยาคุมแผงต่อไปได้เลย ไม่ต้องรอให้ประจำเดือนมาค่ะ